આ અંગે સ્ટેન્ડિંગ કમિટીના ચેરમેન પ્રવીણ પટેલને પૂછતાં તેઓ કહે છે કે, ” ખારીકટ કેનાલના પુનઃ વિકાસ અર્થેની અમારી રજૂઆતને રાજ્ય સરકારે ગ્રાહ્ય ધરી તેનો એમને આનંદ છે. ખારીકટ કેનાલમાં આસપાસના રહેણાક વિસ્તારના નાગરિકો કે કેનાલ પરના અસંખ્ય લારી ગલ્લાઓ પોતાનો એઠવાડ સહિતનાે કચરો સીધો કેનાલમાં જ ઠાલવતા રહ્યા છે. જેના કારણે કેનાલ રીતસરની કચરા પેટી જ બનીને વર્ષે લગભગ દશ હજાર ટન કચરો તેમાંથી કાઢવો પડે છે. જોકે કોર્પોરેશનના નવા આયોજન મુજબ કેનાલ .પર આરસીસીનો સ્લેબ કરીને તેને પૂરી રીતે ઢાંકી દેવાશે અને આ આરસીસીના સ્લેબ ઉપર સો ફૂટનો દ્વી માર્ગીય રોડ તૈયાર કરાશે.